

**REDEGØRELSE AF KOMPETENCER**

**ANSØGNING OM PERSONCERTIFICERING TIL KONSTRUKTIONSKLASSE 3 & 4**

**Redegørelse af kompetencer for certificering til konstruktionsklasse 3 & 4**

Redegørelsen af kompetencer er udarbejdet som en hjælp og et værktøj til at ansøge om at blive certificeret statiker hos Certificering, Rambøll.

Oversigten nedenfor skal redegøre for, hvor dokumentation for et givent krav i BEK nr. 1693 kan findes i ansøgerens respektive bilag. For hvert punkt, skal ansøgeren desuden angive med forklarende tekst, hvordan kravet er dokumenteret i det bilag, der henvises til.

For at læse Social- og Boligstyrelsens vejledning til certificeringsordningens bekendtgørelsen, se link på Certificering, Rambølls hjemmeside under afsnittet ’ Hvordan bliver jeg certificeret’.

**FORMALIA:**

|  |  |  |  |  |
| --- | --- | --- | --- | --- |
| Fulde navn: |  | **Karin Lademann** |  |  |
| Dato: |  | [Dato] |  |  |

**DOKUMENTATION AF** **KOMPETENCER**

Ved ansøgning om certificering i konstruktionsklasse 3 & 4 skal et eller flere projekt/er indsendes til granskning og bedømmelse i Certificering, Rambøll.

Projektet/erne bør være afsluttet, da dokumentationen ellers som udgangspunkt ikke kan udgøre grundlag for en bedømmelse af ansøgers kompetencer.

Hvor certificeringsorganet vurderer, at dokumentationen for projektet er tilstrækkelig til bedømmelse, kan det dog accepteres, at enkelte kontroldokumenter fra udførelsen mangler.

For at et projekt er egnet til bedømmelse af dine kompetencer, skal du have kendskab til de bærende konstruktioner i projektet som helhed.

Ansøgningsmaterialet skal som minimum dokumentere at du har:

* **Udarbejdet eller kontrolleret** dokumentation for indplacering i konstruktionsklasse.
* **Udarbejdet eller kontrolleret** A1.1 Konstruktionsgrundlag - bygværk
* **Udarbejdet** A2.1 Statiske beregninger – bygværk.
* **Udarbejdet** dele af konstruktionsafsnit i A2.2. Statiske beregninger - konstruktionsafsnit, så ansøgeren viser, at vedkommende kan udarbejde statiske beregninger for forskellige konstruktionsmaterialer og konstruktionsdele. Dette omfatter:
* Mindst to typer konstruktionsmaterialer (fx stål og armeret beton eller stål og træ).
* Mindst to typer konstruktionsdele (fx søjler, bjælker, skiver, dæk) og to forskellige samlinger mellem konstruktionsdele.
* Fundering.
* **Kontrolleret eller udarbejdet** A3. Konstruktionstegninger i det omfang, som tegningerne viser forhold omfattet af den dokumentation for A2.1. Statiske beregninger – bygværk og A2.2. Statiske beregninger - konstruktionsafsnit, som ansøger selv har udarbejdet.
* **Udarbejdet eller kontrolleret** B1 Statisk projektredegørelse
* **Udarbejdet eller kontrolleret** B2 Statisk kontrolplan

Certificering, Rambøll kan kræve enhver del af den statiske dokumentation fremsendt i henhold til BEK nr. 1693, §16, Stk. 3.

| **Løbe nr.** | **Henvisning til BEK nr. 1693 og**  **Vejledning om certificering af statikere og brandrådgivere** | **Ansøgers bemærkninger** | **Henvisning til bilag** |
| --- | --- | --- | --- |
| KK3&4  3.1 | *§16, stk. 1 nr. 2*  *Projektmaterialet skal mindst skal være i konstruktionsklasse 2. Såfremt projekterne er i konstruktionsklasse 2, skal omfang og kompleksitet af den statiske dokumentation svare til projekter i mindst konstruktionsklasse 3. Dokumentationen skal endvidere suppleres med en dokumentation for konstruktionens robusthed.* |  |  |
| KK3&4  3.2 | *§16, stk. 1 nr. 4*  *Projektmaterialet må maksimalt være 8 år gamle regnet i forhold til tidspunkt for udstedelse af byggetilladelse eller 5 år gammelt regnet i forhold til tidspunkt for udstedelse af ibrugtagningstilladelse.* |  |  |
| KK3&4  3.3 | *§16, stk. 1 nr. 6*  *Der skal indgå mindst to typer konstruktionsmaterialer og to typer konstruktionsdele udover fundering (Som ansøgeren selv har været udførende på)* |  |  |
|  | *§16, stk. 2*  *Ansøger skal vedlægge tilstrækkelige dele af den statiske dokumentation, jf.* ***bygningsreglement 2018****, kapitel 28, til, at dette kan lægges til grund for bedømmelsen.*  *Ansøgningsmaterialet skal for projekter, der er opført i medfør af* ***bygningsreglement 2010*** *eller* ***bygningsreglement 2015****, mindst omfatte den statiske dokumentation, som beskrevet i SBi-anvisning 223, Dokumentation af bærende konstruktioner.* |  |  |
| KK3&4  3.4 | *§16, stk. 5 og BR18, kap. 28, §494, stk. 2*  *Begrundet vurdering af, hvilken konstruktionsklasse byggeriet kan indplaceres i.* |  |  |
| KK3&4  3.5 | *§16, stk. 2*  *A1.1 Konstruktionsgrundlag, bygværk*   * *Grundlag, laster, materialer, beskrivelse af bygværk* * *Statisk virkemåde, robusthed, brand og geoteknik*   *(Jf. SBi 223, A1. Projektgrundlag, bygværk)* |  |  | |
| KK3&4  3.6 | *§16, stk. 2*  *A2.1. Statiske beregninger, bygværk*   * *Hovedstatik - stabilitet, snitkræfter, lastnedføring, robusthed* |  |  | |
| KK3&4  3.7 | *§16, stk. 2*  *A2.2. Statiske beregninger, konstruktionsafsnit*  *Styrkeeftervisning og funktionskrav*   * *2 typer konstruktionsmaterialer,* * *2 typer konstruktionsdele* * *2 forskellige samlinger mellem konstruktionsdele,* * *fundering og jord*   *(Angiv hvilke konstruktionsafsnit der egner sig til granskning)* |  |  | |
| KK3&4  3.8 | *§16, stk. 2*  *A3. Konstruktionstegninger*   * *Hovetegninger, bygningsdelstegninger og detaljetegninger der er relevante i forhold til de indsendte konstruktionsafsnit, samt forståelse af projektet.* |  |  | |
| KK3&4  3.9 | *§16, stk. 2*  *B1. Statisk projektredegørelse*   * *Organisation, opgavefordeling og grænseflader*   *(Jf. SBi 223, B1. Statisk projekteringsrapport)* |  |  | |
| KK3&4  3.10 | *§16, stk. 2*  *B2. Statisk kontrolplan*   * *Kontrolpunkter, fordeling af kontrolpunkter, omfang af kontrol for projektering og udførelse*   *(Indgår ikke i statisk dokumentation i henhold til SBi 223)* |  |  | |
| KK3&4  3.11 | *§16, stk. 2*  *Starterklæring og eventuel sluterklæring fra en certificeret statiker*  *(Indgår ikke i statisk dokumentation i henhold til SBi 223)* | *Vedlægges men indgår ikke i bedømmelsen – Husk henvisning til bilagsnummer* |  | |
| KK3&4  3.12 | *§16, stk. 2*  *Øvrige dokumenter som er relevante for forståelsen af projektet f.eks. arkitektplaner, snit og bygningsdelstegninger.*  *Ansøgerens evne til at vurdere omfanget af relevant materiale vil indgå i bedømmelsen.* |  |  | |

**Information om mundtlig fremlæggelse af indsendt projekt**

Til fremlæggelsen skal ansøgeren medbringe legitimation med CPR-nummer, såsom sundhedskort, kørekort, pas eller lignende, så ansøgeren kan identificeres ved fremmøde.

Ansøger skal som et led i certificeringsorganets bedømmelse mundtligt redegøre for projektet og godtgøre, at ansøgeren selv har virket på projektet som beskrevet i dokumentationen og i overensstemmelse med god faglig praksis.

Den mundtlige redegørelse tjener til bedømmelse af ansøgerens kompetencer ved såvel en samlet gennemgang af projektet som en uddybning og belysning af tvivlsspørgsmål, som bedømmerne har fundet via projektgranskningen.

Ansøgerens redegørelse bør omfatte:

* Beskrivelse af bygværket.
* Beskrivelse af konstruktionsafsnit og grænseflader for afsnitsprojektering.
* Beskrivelse af inddeling i konsekvensklasser og konstruktionsklasser, herunder vurdering af, om konstruktionen er henholdsvis traditionel/utraditionel og simpel/kompleks.
* Beskrivelse af bygværkets statiske virkemåde.
* Beskrivelse af forhold knyttet til brand og robusthed.
* Beskrivelse af de indgående konstruktionsmaterialer.
* Fastsættelse af laster.
* Overordnet gennemgang af stabilitetsberegning.
* Overordnet gennemgang af statiske beregninger af udvalgte forskellige typer af konstruktionsdele, herunder samlinger og materialer.
* Overordnet gennemgang af kontrolplanen.

Den mundtlige redegørelse skal afdække ansøgerens rolle i projektet og forståelse af projektets væsentlige statiske forhold, samt om vedkommende har virket i overensstemmelse med bygningsreglementet og som beskrevet i ansøgningen.